PRODUŽEN JAVNI POZIV ZA IZBOR KORISNIKA PROJEKTA ,,PODRŠKA ZAPOŠLJAVANJU POVRATNIKA, ROMA I DRUGIH TEŽE ZAPOŠLJIVIH GRUPA“

**JAVNI POZIV JE OTVOREN DO 23. JULA 2020. GODINE**

Na osnovu člana 23. Pravilnika o uslovima, kriterijumima i merilima za izbor korisnika Projekta i načinu rada Komisije za izbor Projekta ,,Podrška zapošljavanju povratnika, Roma i drugih teže zapošljivih grupa“ (u daljem tekstu: **Pravilnik**), u okviru šireg projekta Nemačke razvojne saradnje;*„Inkluzija Roma i drugih marginalizovanih grupa u Srbiji“,* koji sprovodi Nemačka organizacija za međunarodnu saradnju GIZ u Srbiji a u skladu sa ugovorom sa GFA konsultantskom grupom (Projekt-ID: GOV-SRB19GIZ6050)

**Komisija za izbor korisnika Projekta ,,Podrška zapošljavanju povratnika, Roma i drugih teže zapošljivih grupa“ raspisuje**

**JAVNI POZIV**

**za izbor korisnika projekta ,,Podrška zapošljavanju povratnika, Roma i drugih teže zapošljivih grupa“**

**I. Korisnici**

Korisnici Projekta su povratnici, Romi i pripadnici teže zapošljivih grupa, a bliže su definisani

Projektom i Pravilnikom na sledeći način:

Povratnici u smislu ovog Pravilnika su osobe koje su boravile u inostranstvu (Nemačkoj ili drugoj zemlji) duže od tri meseca u kontinuitetu (razlog boravka može biti azil, posao, studije, stručno usavršavanje ili bilo koji drugi) i koje su se vratile u svoju zemlju porekla. Izraz „druga zemlja“ odnosi se i na evropske i neevropske države. Ako je povratnik boravio i u Nemačkoj i u drugoj zemlji, smatra se „povratnikom iz Nemačke“. Osim ako boravak u drugoj zemlji očigledno ne nadmašuje dužinu i vremensku blizinu boravka u Nemačkoj (npr. boravak u Nemačkoj pre 10 godina, povratak iz Italije pre šest meseci).

 Po ro d ičn o d om aćin st vo u smislu ovog Javnog poziva čine roditelji, odnosno staratelji, hranitelji, usvojitelji i deca, kao i srodnici u pravoj liniji, a u pobočnoj do drugog stepena srodstva, pod uslovom da žive u zajedničkom domaćinstvu. Zajedničko domaćinstvo jeste zajednica življenja, privređivanja i trošenja sredstava.

Pripadnicima t eže z ap ošljivih grup a u smislu ovog Javnog poziva sе smatraju mladi do 30 godina života, viškovi zaposlenih, stariji od 50 godina, lica bez kvalifikacija i nisko kvalifikovani, osobe sa invaliditetom, Romi, radno sposobni korisnici novčane socijalne pomoći, dugoročno nezaposleni (na evidenciji duže od 12 meseci a posebno nezaposlena lica koja traže posao duže od 18 meseci), mladi u domskom smeštaju, mladi u hraniteljskim porodicama, mladi u starateljskim porodicama.

Pripadnicima romske nacionalnosti u smislu ovog Javnog poziva se smatraju osobe koje dobrovoljno i samostalno izjave da se smatraju pripadnikom/com romske nacionalnosti.

**II. Modeli podrške predviđene Projektom**

Izabrani korisnici Projekta stiču pravo na podršku definisanu Projektom, Pravilnikom i ovim

Javnim pozivom.

Podrška predviđena Projektom, Pravilnikom i ovim Javnim pozivom obuhvata:

1. Biznis treninge - obuke za pokretanje sopstvenog posla ili povećanja obima

sopstvenog posla / poljoprivredne proizvodnje i razvoj individualnih biznis planova;

2. Subvencije za samozapošljavanje u vidunabavke i donacije mašina, opreme i repromaterijala za otpočinjanje sopstvenog posla u skladu sa individualnim biznis planom, koju realizuje GIZ sredstvima projekta Nemačke razvojne saradnje „Inkluzija Roma i drugih marginalizovanih grupa u Srbiji“;

3. Mentorsku podršku biznisu i poslovno savetovanje za implementaciju individualnih biznis planova.

**III. Uslovi za dodelu podrške**

Pravo na podršku u okviru Projekta imaju svi podnosioci prijava pod jednakim uslovima, a prema uslovima, kriterijumima i merilima utvrđenim Pravilnikom.

Pravo na podršku imaju povratnici, Romi i pripadnici drugih teže zapošljivih grupa i članovi njihovih porodičnih domaćinstava, koji imaju prebivalište/boravište na teritoriji neke od korisničkih opština (**Beograd** – Palilula, Zemun, Surčin, Novi Beograd, Čukarica; **Jablanički okrug** – Bojnik, Vlasotince, Lebane, Leskovac, Medveđa; **Nišavski okrug** – Aleksinac, Grad Niš; **Pčinjski okrug** – Bujanovac, Vladičin Han, Grad Vranje (Vranjska Banja), Preševo, Surdulica, **Zlatiborski okrug** - Čajetina, Priboj i Užice i **Pirotski okrug** – Dimitrovgrad).

Podrška krajnim korisnicima raspoređivaće se na način da najmanje 60% podrške bude namenjeno Romima (minimalno 20% povratnici i 33% žene) sa teritorija korisničkih opština, dok će najviše 40% podrške biti pruženo drugim korisnicima sa teritorije korisničkih opština, koji pripadaju drugim teže zapošljivim grupama stanovništva (minimalno 33% žene), povratnici, mladi do 30 godina života, viškovi zaposlenih stariji od 50 godina, lica bez kvalifikacija i niskokvalifikovani, osobe sa invaliditetom, radno sposobni korisnici novčane socijalne pomoći, dugoročno nezaposleni, mladi u domskom smeštaju, mladi u hraniteljskim porodicama, mladi u starateljskim porodicama, žrtve porodičnog nasilja.

Podrška predviđena projektom raspoređivaće se i po mestu prebivališta potencijalnih korisnika u odnosu na korisničke opštine u skladu sa ukupnim brojem prijava po korisničkim opštinama.

Korisnik koji ostvari pravo na dodelu subvencije za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planom i mentorsku podršku u biznisu i poslovno savetovanje za implementaciju individualnih biznis planova u obavezi je da registruje privrednu delatnost u skladu sa Zakonom o privrednim društvima i obavlja registrovanu delatnost i izmiruje obaveze po osnovu doprinosa za obavezno socijalno osiguranje, za sebe, najmanje 12 meseci, počev od dana otpočinjanja obavljanja delatnosti.

Pravo na subvenciju može se ostvariti i udruživanjem više korisnika radi samozapošljavanja. Ukoliko se više korisnika udruži, u skladu sa ovim Javnim pozivom, svako lice pojedinačno podnosi zahtev za subvenciju za samozapošljavanje i ostvarivanje prava na subvenciju.

Subvencije za samozapošljavanje odobravaju se u formi donacije mašina, alata i opreme za rad i repromaterijala navedenim u biznis planu, a po odobrenju tehničkih specifikacija iz biznis plana od starne GIZ-a, u prosečnom iznosu od 2.000,00 evra (bez PDV-a).

Pravo na podršku imaju povratnici, Romi i pripadnici drugih teže zapošljivih grupa i članovi njihovih porodica, koji imaju prebivalište/boravište na teritoriji neke od korisničkih opština, u skladu sa **Konačnom listom korisnika Projekta za podršku kroz obezbeđivanje biznis treninga - obuka za pokretanje sopstvenog posla ili povećanja obima sopstvenog posla / poljoprivredne proizvodnje i razvoj individualnih biznis planova** i **Konačnom listom korisnika Projekta za podršku kroz obezbeđivanje subvencija za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planovima i mentorsku podršku biznisu i poslovno savetovanje za implementaciju biznis planova.**

Konačne liste iz prethodnog stava donosi Komisija u skladu sa Prijavom zainteresovanog lica i proverom podnete dokumentacije pod uslovima, kriterijumima i merilima definisanim Pravilnikom i ovim Javnim pozivom.

Komisija će proces selekcije prijavljenih korisnika izvršiti u sledljivom postupku, na sledeći način:

1. Izbor najmanje 100 korisnika za podršku kroz obezbeđivanje biznis treninga - obuka za pokretanje sopstvenog posla ili povećanja obima sopstvenog posla / poljoprivredne proizvodnje i razvoj individualnih biznis planova;

2. Izbor 60 korisnika za dodelu subvencija za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planovima i mentorsku podršku u biznisu i poslovno savetovanje za implementaciju individualnih biznis planova.

**IV. Neophodna dokumentacija za prijavljivanje na Javni poziv**

Potrebna dokumentacija za podnošenje Prijave na Javni poziv za izbor korisnika projekta

**,,Podrška zapošljavanju povratnika, Roma i drugih teže zapošljivih grupa“**:

1. Saglasnost za obradu podataka o ličnosti;

2. Popunjen prijavni obrazac;

3. Fotokopija lične karte;

4. Izjava o pripadnosti romskoj nacionalnoj manjini za pripadnike ove manjine;

5. Dokaz o povratničkom statusu ili Izjava da su povratnici (za aplikante koji pripadaju

povratničkoj populaciji);

6. Potvrda NSZ da su nezaposleni (ili izjava da su nezaposleni ukoliko se ne nalaze na evidenciji NSZ), za aplikante koji su nezaposleni.

Komisija ima pravo da traži i druge dokaze relevantne za odlučivanje o prijavi podnosioca pisanim putem u roku od 3 dana od dana odlučivanja kada je uočeno da je neophodno blagovremeno dostaviti odgovarajući dokaz.

U slučaju nepotpunih prijava, Komisija ima pravo da pisanim zahtevom za dopunu

dokumentacije od podnosioca nepotpune prijave traži dopunu dokumentacije u roku od 8

dana od dana razmatranja prijave, a u skladu sa načelom poučavanja neuke stranke i u

najboljem interesu korisnika.

Korisnik je dužan da blagovremeno dostavi odgovarajuću dokumentaciju u skladu sa zahtevom u roku od 8 dana od dana prijema zahteva. U suprotnom, Komisija individualnom odlukom odbacuje njegovu prijavu na koju ima pravo žalbe Nadzornom odboru IDC-a u roku od 8 dana od prijema odluke o odbacivanju.

Komisija razmatra dostavljene prijave na Javni poziv, vrši bodovanje u skladu sa ovim Pravilnikom i na osnovu utvrđenog broja bodova sačinjava Preliminarne liste reda prvenstva za izbor korisnika Projekta.

Prvenstvo se ostvaruje najvećim brojem bodova na listi reda prvenstva.

**V. Kriterijumi za izbor korisnika Projekta**

Izbor najmanje 100 korisnika za podršku kroz obezbeđivanje biznis treninga - obuka za pokretanje sopstvenog posla ili povećanja obima sopstvenog posla / poljoprivredne proizvodnje i razvoj individualnih biznis planova, sprovešće se u skladu sa sledećim kriterijumima (član 12. stav 1. Pravilnika):

**BODOVNA LISTA –** Izbor najmanje 100 korisnika za podršku kroz obezbeđivanje biznis treninga

- obuka za pokretanje sopstvenog posla ili povećanja obima sopstvenog posla / poljoprivredne proizvodnje i razvoj individualnih biznis planova

**Kriterijumi Broj bodova**

**1. Delatnost u kojoj je izražena namera otpočinjanja sopstvenog posla**

Proizvodnja 30

Usluga 20

Trgovina 10

**2. Kategorija teže zapošljivog stanovništva**

Romi (povratnici) 30 (+10)

Pripadnici drugih teže zapošljivih grupa 10

**3. Osoba ženskog pola** 10

**4. Planirana registracija privredne delatnosti** 10

**5. Podnosilac prijave nezaposleno lice** 10

Ako dva ili više lica i porodičnih domaćinstava imaju isti broj bodova, prednost ima lice ili porodično domaćinstvo koje ima veći broj bodova po sledećem prioritetu o kojima Komisija naknadno traži dokaze:

**1. Socio-ekonomska ugroženost**

Prihodi po članu porodice ne prelaze iznos nivoa socijalne sigurnosti za jednočlanu

porodicu po propisima iz socijalne zaštite uvećan za 20 procenata.

Dokazuje se: izjavom ili potvrdom nadležnih organa u zavisnosti od pojedinačnog slučaja.

**2. Samohrani roditelj**

Samohrani roditelj, jeste roditelj koji sa decom rođenom u braku ili van braka živi u nepotpunoj porodici odnosno ako je drugi roditelj preminuo, nepoznat ili ako mu je nepoznato prebivalište, odnosno boravište duže od šest meseci, a očigledno je napustio dete i kada drugi roditelj ne učestvuje ili nedovoljno učestvuje u izdržavanju deteta.

Detetom se smatra dete starosti do 18 godina odnosno starosti do 26 godina ako je

na redovnom školovanju.

Dokazuje se: Roditelj daje izjavu da se neposredno brine o detetu i da samostalno obezbeđuje sredstva za izdržavanje deteta, da u međuvremenu nije zasnovao bračnu ili vanbračnu zajednicu, da drugi roditelj nedovoljno učestvuje, odnosno učestvuje iznosom manjim od 50% od nadoknade koja je predviđena za izdržavanje deteta na porodičnom smeštaju.

**3. Porodično domaćinstvo koje ima dete sa smetnjama u razvoju**

Stepen ometenosti u razvoju dokazuje se rešenjem nadležnog organa koje je postalo konačno do dana isteka roka za prijavljivanje na javni poziv ili odlukom suda o lišenju poslovne sposobnosti ili produženju roditeljskog prava.

**4. Porodično domaćinstvo koje ima teško bolesnog člana i/ili člana sa telesnim oštećenjima**

Porodično domaćinstvo sa teško bolesnim članom (maligne bolesti i intrakranijalni tumori; hemofilija, teške bolesti krvi koje imaju progresivan tok; insulin zavisni dijabetes melitus (sa sekundarnim komplikacijama retinopatija, nefropatija, neuropatija); multirezistentna tuberkuloza; sistemske autoimune bolesti u odmakloj fazi i/ili sa multisistemskom disfunkcijom; genetske bolesti koje imaju progresivni tok i/ili uzrokuju težak poremećaj metabolizma; hronične psihoze sa nepotpunim remisijama i trajnim izmenama ličnosti; epilepsija sa teškim psihičkim promenama; terminalna bubrežna insuficijencija, na dijalizi i posle transplantacije; progresivna neuromišićna oboljenja; teško trajno oštećenje plućne ventilacije sa hroničnom respiratornom insuficijencijom koja ispunjava kriterijume za dugotrajnu oksigenu terapiju; teške urođene i stečene srčane mane sa teškim oštećenjem srčane funkcije (ehokardiografski ili drugim metodama utvrđena EF manje od 30% ili 40%), druge bolesti srca sa teškim oštećenjem srčane funkcije (EF manje od 30%); bolesti koje dovode do trajnog oštećenja funkcije jetre teškog stepena (portalna hipertenzija, ascites, variksni ezofagusa) i stanja posle transplatacije jetre; težak oblik bronhijalne astme, nekontrolisana, perzistentna i pored redovne terapije; drugi teški oblici bolesti koje dovode do trajno narušenog zdravstvenog stanja.

Zdravstveno stanje se dokazuje mišljenjem odnosno izveštajem zdravstvene ustanove u kojoj je postavljena dijagnoza i/ili u kojoj se leči sa potpisom lekara odgovarajuće specijalnosti.

**5. Žrtve porodičnog nasilja**

Žrtva porodičnog nasilja je lice koje je preživelo akt fizičkog, seksualnog, psihičkog ili ekonomskog nasilja učinioca prema licu sa kojim se učinilac nalazi u sadašnjem ili ranijem bračnom ili vanbračnom ili partnerskom odnosu ili prema licu sa kojim je krvni srodnik u pravoj liniji, a u pobočnoj liniji do drugog stepena ili sa kojim je srodnik po tazbini do drugog stepena ili kome je usvojitelj, usvojenik, hranjenik ili hranitelj ili prema drugom licu sa kojim živi ili je živeo u zajedničkom domaćinstvu. Dokazuje se sudskom presudom,prijavom policiji protiv nasilnika, dokazom da se

obratila centru za socijalni rad ili nekoj organizaciji koja se bavi ovim pitanjem.

**6. Porodično domaćinstvo koje ima decu na školovanju**

Dokazuje se potvrdom ili izjavom o školovanju.

Izbor 60 korisnika za dodelu subvencija za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planom i mentorsku podršku u biznisu i poslovno savetovanje za implementaciju individualnih biznis planova, izvršiće se na osnovu sertifikata o uspešnom pohađanju obuka za otpočinjanje posla i na bazi procene individualnih biznis planova.

Uspešno pohađanje obuka za otpočinjanje posla uslovljeno je prisustvom na najmanje 80%

održanih treninga.

Korisnici koji uspešno prođu obuke za otpočinjanje sopstvenog posla predaju individualne biznis planove Komisiji u roku od 15 dana od datuma završetka poslednje obuke.

Ocena biznis planova biće urađena na bazi sledećih kriterijuma:

**BODOVNA LISTA ZA OCENU BIZNIS PLANA**

**Kriterijum Kategorija Bodova**

**Ocena biznis plana**

Jasno definisana poslovna ideja/predlog *(dat jasan pregled plana aktivnosti; obuhvata kratak opis svakog narednog segmenta plana/aktivnosti; pokazuje potencijal za otvaranje radnih mesta i generisanje prihoda, unapređenje kapaciteta podnosioca prijave, jasno definisani ciljevi)*

Analiza tržišta

*(ključne karakteristike i potrebe ciljnog/ih tržišta su identifikovane; procenjen je konkurentni ambijent; prikazano je tržišno prihvatanje proizvoda ili usluge)*

Operativna strategija

*(obuhvata marketinšku, proizvodnu, kadrovsku, administrativnu i finansijsku strategiju)*

Finansijski kapacitet Podnosioca prijave i sposobnost da realizuje aktivnosti u okviru zahtevanih sredstava

Stepen ostvarivosti projektnih ciljeva opisanih u poslovnom (biznis planu) podnosioca prijave

ne ispunjava uslove 0 loše 1 prihvatljivo 3 dobro 5 vrlo dobro 8 odlično 10

ne ispunjava uslove 0 loše 1 prihvatljivo 3 dobro 5 vrlo dobro 8 odlično 10

ne ispunjava uslove 0 loše 1 prihvatljivo 3

dobro 5

vrlo dobro 8

odlično 10 ne ispunjava uslove 0 loše 1 prihvatljivo 2 dobro 3

vrlo dobro 4 odlično 5 loše 1 prihvatljivo 2 dobro 3 vrlo dobro 4

odlično 5

**Maksimalan broj bodova: 40**

**Kriterijum Kategorija Bodova**

nema novih radnika 0

1 novi radnik 2

**Zapošljavanje**

**novih radnika**

2 nova radnika 4

3 nova radnika 6

4 nova radnika 8

5 ili više novih radnika 10

**Maksimalan broj bodova: 10**

**Udeo sopstvenih ulaganja u pokretanje posla**

**Vrsta delatnosti**

**Za proizvodnju i preradu**

30% < udeo sopstvenih ulaganja ≤ 40% 1

40% < udeo sopstvenih ulaganja ≤ 60% 5 udeo sopstvenih ulaganja > 60% 10

**Za uslužne delatnosti**

50% < udeo sopstvenih ulaganja ≤ 60% 1

60% < udeo sopstvenih ulaganja ≤ 70% 5 udeo sopstvenih ulaganja > 70% 10

**Maksimalan broj bodova: 10**

proizvodnja 10

Usluga 8

Trgovina 5

**Maksimalan broj bodova: 10**

**VI. Uslovi, kriterijumi i potrebna dokumentacija nakon donošenja Odluke o dodeli**

**subvencije**

***Odluka o dodeli podrške kroz obezbeđivanje biznis treninga - obuka za pokretanje sopstvenog posla ili povećanja obima sopstvenog posla / poljoprivredne proizvodnje i razvoj individualnih biznis planova*** donosi se na osnovu **Konačne liste korisnika Projekta za podršku kroz obezbeđivanje biznis treninga - obuka za pokretanje sopstvenog posla ili povećanja obima sopstvenog posla / poljoprivredne proizvodnje i razvoj individualnih biznis planova** a nakon provere ispunjenosti uslova Javnog poziva, priložene dokumentacije i bodovanja podnetih prijava.

***Odluka o dodeli podrške kroz obezbeđivanje subvencija za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planovima i mentorsku podršku u biznisu i poslovno savetovanje za implementaciju biznis planova*** donosi se na osnovu **Konačne liste korisnika Projekta za podršku kroz obezbeđivanje subvencija za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa**

**individualnim biznis planovima i mentorsku podršku u biznisu i poslovno savetovanje za implementaciju biznis planova** a nakon provere ispunjenosti uslova Javnog poziva, priložene dokumentacije i bodovanja podnetih zahteva sa biznis planom.

Lice koje je bodovano po osnovu kriterijuma 4. Planirana registracija privredne delatnosti, iz člana 12. stav 1, je u obavezi da registruje, odnosno otpočne obavljanje registrovane delatnosti nakon donete odluke, a najkasnije do datuma potpisivanja ugovora.

Dokumentacija za zaključivanje ugovora za lice koje je bodovano po osnovu kriterijuma ***4. Planirana registracija privredne delatnosti,*** iz člana 12. stav 1:

 fotokopija rešenja nadležnog organa o upisu u registar, ukoliko nije registrovan u

APR;

 fotokopija potvrde o izvršenoj registraciji kod Poreske uprave (obrazac REG);

 fotokopija potvrde o izvršenoj prijavi na obavezno socijalno osiguranje;

 fotokopija kartona deponovanih potpisa kod poslovne banke;

Korisnik subvencije za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planom i mentorsku podršku u biznisu i poslovno savetovanje za implementaciju individualnih biznis planovaza samozapošljavanje, koji je bodovan po osnovu merila ***4. Planirana registracija privredne delatnosti***, iz člana 12. stav 1 Pravilnika***,*** dužan je da:

 obavlja registrovanu delatnost i izmiruje obaveze po osnovu doprinosa za obavezno socijalno osiguranje najmanje 12 meseci, počev od dana otpočinjanja obavljanja delatnosti,

 omogući praćenje realizacije i dostavi dokaze o realizaciji ugovorne obaveze Komisiji

 obavesti Komisiju o svim promenama koje su od značaja za realizaciju ugovora, u

roku od 8 dana od dana nastanka promene.

U slučaju neispunjenja ili delimičnog ispunjenja obaveza iz ugovora, korisnik subvencije je u obavezi da vrati ceo ili srazmerni iznos isplaćenih sredstava uvećan za zakonsku zateznu kamatu.

Korisnik subvencije za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planom i mentorsku podršku u biznisu i poslovno savetovanje za implementaciju individualnih biznis planova subvencije za samozapošljavanje, koji nije bodovan po osnovu merila ***4. Planirana registracija privredne delatnosti,*** iz člana 9, stav 1 Pravilnika, dužan je da se prema doniranoj opremi, mašinama i repromaterijalima odnosi sa pažnjom dobrog domaćina, da istu koristi za realizaciju svog biznis plana i ne otuđi, ne izda u zakup ili ustupi trećem licu u roku od 2 godine od datuma potpisivanja ugovora o dodeli subvencije za samozapošljavanje.

**VII. Postupak izbora korisnika Projekta na osnovu podnetih prijava**

Na osnovu broja bodova koje podnosilac prijave ostvari u skladu sa članom 12. Pravilnika, Komisija objavljuje ***Preliminarnu listu korisnika Projekta za podršku kroz obezbeđivanje biznis treninga - obuka za pokretanje sopstvenog posla ili povećanja obima sopstvenog posla / poljoprivredne proizvodnje i razvoj individualnih biznis planova i Preliminarnu listu korisnika Projekta za podršku kroz obezbeđivanje subvencija za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planovima i mentorsku podršku biznisu i poslovno savetovanje za implementaciju biznis planova.***

Komisija objavljuje Preliminarne liste reda prvenstva za izbor korisnika Projekta na sajtu IDC-

a i na oglasnim tablama korisničkih opština uz njihovu saglasnost.

Na Preliminarne liste iz prethodnog člana, podnosilac prijave može da uloži prigovor Komisiji, u pisanoj formi, u roku od 8 dana od dana objavljivanja Preliminarne liste na sajtu IDC-a i na oglasnim tablama korisničkih opština uz njihovu saglasnost.

Prigovor mora da sadrži: ime, prezime i adresu podnosioca prigovora, razloge zbog kojih se

prigovor izjavljuje i potpis podnosioca prigovora.

Prigovor se podnosi predajom pismenog podneska Komisiji preko kancelarije IDC-a u

Beogradu, lično ili poštom.

O osnovanosti prigovora Komisija odlučuje u skladu sa odredbama ovog Pravilnika i na osnovu podataka navedenih u prigovoru, konkursne dokumentacije, činjeničnog stanja utvrđenog prilikom terenskog obilaska podnosioca zahteva, ukoliko je neophodno u roku od 8 dana od dana prijema prigovora.

Nakon roka iz prethodnog stava i razmatranja eventualnih prigovora od strane podnosilaca prijava, Komisija objavljuje **Konačnu listu korisnika Projekta za podršku kroz obezbeđivanje biznis treninga - obuka za pokretanje sopstvenog posla ili povećanja obima sopstvenog posla / poljoprivredne proizvodnje i razvoj individualnih biznis planova** i **Konačnu listu korisnika Projekta za podršku kroz obezbeđivanje subvencija za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planovima i mentorsku podršku biznisu i poslovno savetovanje za implementaciju biznis planova.**

Na Konačne liste, podnosilac prijave može uložiti žalbu Nadzornom odboru IDC-a, u roku od 8 dana od objavljivanja konačne liste na sajtu IDC-a i na oglasnim tablama korisničkih opština uz njihovu saglasnost.

Žalba mora da sadrži: ime, prezime i adresu podnosioca prigovora, razloge zbog kojih se žalba izjavljuje i potpis podnosioca žalbe.

Žalba se podnosi predajom pismenog podneska Komisiji, preko kancelarije IDC-a u Beogradu,

lično ili poštom. Komisija prosleđuje primljene žalbe Nadzornom odboru IDC-a.

O osnovanosti žalbe Nadzorni odbor IDC-a odlučuje u skladu sa odredbama ovog Pravilnika i na osnovu podataka navedenih u žalbi, konkursne dokumentacije, činjeničnog stanja utvrđenog prilikom terenskog obilaska podnosioca žalbe, ukoliko je neophodno, kao i izveštaja Komisije o postupku izbora korisnika. O žalbi se donosi odluka koja se poštanskim putem dostavlja podnosiocu u roku od 3 dana od dana donošenja.

Nakon roka iz stava 1 ovog člana, i razmatranja eventualnih žalbi od strane Nadzornog odbora IDC-a, Komisija donosi ***Odluku o dodeli podrške kroz obezbeđivanje biznis treninga - obuka za pokretanje sopstvenog posla ili povećanja obima sopstvenog posla / poljoprivredne proizvodnje i razvoj individualnih biznis planova*** i ***Odluku o dodeli podrške kroz obezbeđivanje subvencija za samozapošljavanje kroz nabavku i donaciju mašina, opreme i repromaterijala za otpočinjanje sopstvenog posla u skladu sa individualnim biznis planovima i mentorsku podršku u biznisu i poslovno savetovanje za implementaciju biznis planova.***

Odluke o dodeli podrške sadrže naziv Komisije, redni broj, broj prijave, ime i prezime podnosioca prijave na Javni poziv, mesto prebivališta podnosioca prijave, osnovanost za dodelu pomoći / odbijanje, pouku o pravnom leku i način podnošenja.

**VI. Način prijavljivanja i rok za podnošenje prijava**

Komisija objavljuje Javni poziv za izbor korisnika Projekta na sajtu IDC-a i na oglasnim

tablama korisničkih opština uz njihovu saglasnost.

Obrazac prijave i obrasci prateće dokumentacije preuzimaju se na internet strani IDC-a: [https://idcserbia.org/ kao i preko loka](https://idcserbia.org/)lnih romskih koordinatora, uz saglasnost korisničkih opština.

Zainteresovana lica podnose prijavu na Javni poziv sa potrebnim dokazima lično ili poštanskim putem na adresu kancelarije IDC-a, Ul. Milana Rakića br. 65a, u roku od 30 dana od datuma objavljivanja Javnog poziva i preko lokalnih romskih koordinatora uz saglasnost korisničkih opština.

Po isteku roka za podnošenje prijave na Javni poziv, IDC dostavlja prijave Komisiji.

Prijave se predaju u zatvorenoj koverti sa naznakom „**Prijava za Javni poziv za dodelu podrške i subvencije za samozapošljavanje u okviru projekta ,,Podrška zapošljavanju povratnika, Roma i drugih teže zapošljivih grupa“,** sa punom adresom pošiljaoca na poleđini koverte.

**Predsednik Komisije**

***Miodrag Nedeljković***

**U Beogradu**

**Dana: 08.06.2020. godine**